**Nordkapp-klassen** bygget fra 1980 og utover, er en norsk kystvaktklasse som på det meste bestod av tre skip. Fartøyene opererer også i arktiske områder og benyttes av ytre kystvakt. Nordkapp-klassen er nesten helt utfaset fra kystvakten, og blir erstattet av Jan Mayen-klassen. KV «Nordkapp» ble i 2022 overført til marinen som minerydder, og heter nå *KNM* «Nordkapp».

Bakgrunn
--------

Da FN utarbeidet Havrettskonvensjonen på 1970-tallet, ble det klart at den nye internasjonale standarden for økonomiske farvann skulle økes til 200 nautiske mil. Mange kystnasjoner fikk dermed også utvidede maritime patruljebehov, og for å takle Norges behov ble Kystvakten opprettet den 1. april 1977. Nordkapp-klassen ble bestilt av Thorvald Stoltenberg for å dekke dette behovet i Norges nordlige farvann.

Beskrivelse
-----------

### Design

Nordkapp-klassen er bygget med en konvensjonell skrogform. Skipene er bygget med isbryterkapasitet, og tåler sjøgang godt. Skipene er spesielt laget for operasjoner i arktiske strøk, da skroget heller svakt utover, slik at faren for nedskruing skal være mindre dersom fartøyet skulle sette seg fast i isen. Helikopterdekket, kanondekket, bakken og brofronten er alle utstyrt med varmekabler for å forhindre ising, som oppstår når sjø og/eller regn treffer kaldt stål.

Skroget gjør skipet stabilt, og skal holde samme stabilitet selv om det skulle legge seg 250 tonn ekstra vekt i form av is. Skrogformen gjør også skipet forholdsvis rolig selv i høy sjø, i motsetning til for eksempel KV «Svalbard» som er designet som en isbryter. Ellers ble det under design av skipsklassen lagt vekt på fart og manøvreringsegenskaper.

### Navigasjon og sensorer

Et Lynx-helikopter lander på KV Senja i 2009
Nordkapp-klassen ble bygget med et norskbygget integrert system for navigasjon, ildledning, overvåkning og registrering. Systemet, forkortet NAVKIS, er levert av Kongsberg våpenfabrikk. Ved hjelp av dette systemet kombineres alle radarsystemene, GPS-logg, LORAN-C, Decca, gyrokompass og standardkompass, fartslogg, ekkolodd, sonar, vindmåler, IFF og optiske sikte- og overvåkningsmidler (så som infrarødt kamera etc.).

Nordkapp-klassen er utstyrt med et sonarsystem for deteksjon av undervannsbåter. I tillegg finnes der undervannstelefoni.

Som sensor kan også Nordkapp-klassens helikopter regnes. Nordkapp-klassen er utstyrt med en helikopterhangar, og benyttet opprinnelig Westland Lynx helikoptre. 337 skvadronen hadde den siste landingen med Westland Lynx helikoptre på et kystvaktfartøy 7. desember 2014. Det nye helikopteret (NH90), planlegges å være operativt i Kystvakten fra 1. mai 2015 på KV Senja. Etter Senja skal KV Nordkapp og KV Andenes også ha disse helikoptrene om bord.

### Våpen

Nordkapp-klassen er utstyrt med en 57 mm kanon, Mistral antiluft, synkeminer og 3 stykk 20 mm mitraljøser. Skipsklassen er konstruert for fiskerioppsyn og suverenitetshevdelse, og ledelse av redningsaksjoner.

Skip
----

KV «Andenes» ved SvolværKV «Nordkapp» utenfor Mo i Rana
### KNM «Nordkapp»

KV «Nordkapp» hadde pennantnummer W320 og MMSI nummer 257019000. Fartøyet tilhørte ytre kystvakt og var stasjonert på Sortland. Fartøyet patruljerte Barentshavet fra den russiske grensa til Jan Mayen. 1. november 2022 ble skipet overført til Marinens mineryddeskvadron og byttet navn til KNM «Nordkapp» (A531). I 2023 skal hun bli flaggskip i NATOs stående minerydderstyrke (SNMCMG1).

Tidligere skip
--------------

KV «Senja» utenfor Ny-Ålesund
### KV «Senja»

KV «Senja» hadde pennantnummer W321 og MMSI nummer 257020000. Fartøyet tilhørte ytre kystvakt nord og var stasjonert på Sortland. KV Senja ble i mai 2014 det første fartøyet i Sjøforsvaret med helikopteret NH-90 om bord.

KV «Senja» ble tatt ut av tjeneste i november 2021 og i mars 2024 ble det solgt til Unitech Offshore AS som skole- og forskningsskip.

### KV «Andenes»

KV «Andenes» ble tatt ut av tjeneste i oktober 2023.

Referanser
----------

1. 1 2  «Slutten på eit kapittel og starten på eit nytt». *Forsvaret* **(norsk nynorsk)**. 25. november 2021. Besøkt 25. november 2021. «Mykje har skjedd sidan KV Senja og resten av Nordkapp-klassa kom på starten av 80-tallet. Likevel ser første skipssjef på KV Senja ein naturleg overgang når ein ny generasjon Kystvakt no skal overta. | – Då eg var skipssjef på KV Senja sin første seglas, gjekk turen til Jan Mayen. Det er derfor fint å tenkje på at fartøyet som skal erstatte ho heiter nettopp KV Jan Mayen, fortel Charles Johansen. (---) – Vi seglar frå Sortland til Ramsund for å losse av ammunisjon og desarmere fartøyet. No er det Forsvarsmateriell som tek over både KV Senja, og etter kvart søsterskipa KV Andenes og KV Nordkapp, forklarar Nilsen. (---) KV Senja og resten av Nordkapp-klassa var i si tid eit betydelig løft for Kystvakta.»
2. ↑  Skjelvik, Sondre; Larsen, Per Willy (3. oktober 2023). «Deltok i Gulfkrigen og krasjet med hvalaksjonister – nå skal skipet selges». *NRK*. Bodø. Besøkt 3. oktober 2023.
3. ↑
4. ↑  «Siste nytt om gass- og oljeberedskapen». *Bergens Tidende*. 31. oktober 2002. Besøkt 31. oktober 2022.
5. ↑  «Fra kystvakt til marinefartøy: nå er KNM Nordkapp klar for NATO-oppdrag». The Norwegian Armed Forces. 31. oktober 2002. Besøkt 31. oktober 2022.
6. ↑  «Kystvaktfartøyet KV Senja solgt til Unitech Offshore AS». *Norsk* **(norsk)**. Besøkt 13. mars 2024.
7. ↑  Steen (a\_steen), Arvid (4. oktober 2023). «KV Andenes pensjoneres - se hvem som overtar». *Kystens Næringsliv | Vi skaper kysten sammen! | Kystens Næringsliv* **(engelsk)**. Besøkt 9. november 2023.

Litteratur
----------

* Marius Thomassen: *90 år under rent norsk orlogsflagg*, s. 234-235. ISBN 82-514-0483-5

Eksterne lenker
---------------

* Artikkel om KV «Andenes» fra mil.no
* Side med bilder fra kystvakttjeneste, inkludert noen av KV «Nordkapp»

| * v
* d
* r
Sjøforsvaret Flagget til Norge |
| --- |
| Organisasjon | 
* Kystvakten
* Marinen
* Sjøkrigsskolen
* Kystjegerkommandoen
* Minedykkerkommandoen
* Sjef Sjøforsvaret
* Marinemuseet

 |  |
| Baser | 
* Haakonsvern
* KNM Harald Haarfagre
* Ramsund
* Sortland Kystvaktbase
* Trondenes Fort
* (***Nedlagt***: Fredriksvern
* Karljohansvern
* Olavsvern
* Oscarsborg)

 |
| Fartøyer | 

|  |  |
| --- | --- |
| Kystvakten | 
* Barentshav-klassen
* KV «Bison»
* KV «Harstad»
* Jan Mayen-klassen
* KV «Jarl»
* Nordkapp-klassen
* Nornen-klassen
* KV «Svalbard»

 |
| Marinen | 
* Alta-klassen
* Fridtjof Nansen-klassen
* KNM «Maud»
* KS Norge
* Oksøy-klassen
* Reine-klassen
* Skjold-klassen
* Ula-klassen
* Type 212CD

 |

 |
| Historie | 
* Marinens historie
* Marinens flygevåpen
* Marinens flyvebaatfabrikk
* Kystvernet
* Kystartilleriet

 |
| Andre maritimemilitærenheter | 
* FS «Eger» og «Marjata» (E-tjenesten)
* Marinejegerkommandoen (spesialstyrke)
* Sjøheimevernet (Heimevernet)

 |


| * v
* d
* r
Kystvakten |
| --- |
| 
* Fartøyer
* Kystvaktloven
* Bruksvakt

 |
| Ytre kystvakt nord | 
* «Andenes»
* «Barentshav»
* «Harstad»
* «Nordkapp»
* «Senja»
* «Svalbard»
* «Bison»
* «Jarl»

 |  |
| Indre kystvakt nord | 
* «Farm»
* «Heimdal»

 |
| Ytre kystvakt sør | 
* «Bergen»
* «Sortland»

 |
| Indre kystvakt sør | 
* «Njord»
* «Nornen»
* «Tor»

 |

Portal: Sjøfart